**45/2020. (II.25.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) Önk. rendelet 54. § (1) bekezdés 25. pontja alapján az alábbi döntést hozza:

1. A Bizottság támogatja, hogy a KRESZ 15. § (1) b) (61. ábra) szerinti „Várakozni tilos” közúti jelzőtábla kerüljön kihelyezésre az Akacs Mihály utca – Forró utca kereszteződésben, amely az Akacs Mihály utca páros oldalán a Forró utca és a Hargita utca között hatályos.
2. A Bizottság egyetért azzal, hogy a Malom utca – Király utca csomópontjánál az első fizetőparkoló megszűntetésre kerüljön és forgalom elől elzárt terület kerüljön felfestésre a Malom utcából a Király utcára történő kihajtás elősegítése érdekében.
3. A Bizottság egyetért azzal, hogy a Király u. 27. sz. alatti kapuszín irányából bevezető út megközelítése végett a Király utcai parkolósáv ívekkel és forgalom elől elzárt területtel kerüljön felfestésre.
4. A Bizottság egyetért azzal, hogy a Széchenyi I. utca 10. számtól a Szily János utcai torkolatig mindkét oldalon megállási tilalom legyen bevezetve.
5. A Bizottság felkéri a polgármestert, hogy a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

 Tóth Kálmán, a bizottság elnöke

 (a végrehajtásért: Kalmár Ervin, a Városüzemeltetési és Városfejlesztési Osztály vezetője)

**Határidő:** 1. pont esetén: 2020. április 30.

 2. pont esetén: 2020. április 30.

 3. pont esetén: 2020. április 30.

 4. pont esetén: 2020. április 30.

 5. pont esetén: azonnal